**Tegevuste detailne kirjeldus perioodil 01.01.2024–31.12.2024**

**TÖÖVAATLUSPROGRAMMI ELLUVIIMINE JA TÄIENDAMINE**

2024. aastal veab projekti projektijuht, kes vastutab muu hulgas aruandluse, eelarve, lepingute ja haldustegevuste eest. Samuti on projektijuhi ülesanne korraldada juhendajate koolitused, motiveerimine ja suhtlus.

Lisaks projektijuhile kaasatakse programmijuht, kes võtab sisutegevused projekti tegevuste elluviimise perioodil projektijuhilt üle ja kelle vastutada on sisutegevused, sh programmi täiendamine vastavalt pilootkoolidest saadud tagasisidele, partnerite kaasamine, partneritega kokkulepete tegemine, turunduse planeerimine, töövaatluspraktika korraldamine.

**Ellu viiakse järgmised TAT tegevused:**

**Programmi piloteerimine 2024. aasta esimesel poolel**

2024. aasta esimene poolaasta (jaanuar kuni juuni) piloteeritakse eelmisel aastal ettevalmistatud programmi tegevusi 3 pilootkoolis. Koolid, kes valikaine (35 ainetundi) raames saavad loodud programmist osa on Kohtla-Järve Slaavi Põhikooli 8.klass, Jõhvi Gümnaasiumi 11.klass ja Sillamäe Gümnaasiumi 12.klass.

Programm algab inspiratsioonipäevaga, kus osalevad vastava sihtgrupi õpilased (sh Kohtla-Järve Slaavi Põhikooli 8.klass, Jõhvi Gümnaasiumi ja Sillamäe Gümnaasiumi õpilased). Eesmärgiks tutvustada planeeritavat valikainet ja soodustada õpilaste omavahelist lõimumist.

Juhendajateks pilootkoolides on 2023. aasta teises pooles koolitatud juhendajad (10 in), kes on läbinud vastavalt valminud valikainele välja toodud teemadele koolitusprogrammi (8 koolitust), nendest 3 juhendajat on valmis kohe jaanuaris minema klassi ette, ülejäänud juhendajad saavad käia tunde vaatlemas. Neid toetab detailne juhendmaterjal. 2024. aastal saavad juhendajad regulaarselt, omavahel kokku, et reflekteerida tundides kogetut ja jagada omavahel teadmist, mis loodud valikainest töötab ja mis vajab täiustamist. Lisaks jätkub sügisest 2024.a juhendajate koolitus, et tagada nende motiveeritus ja valmisolek edaspidi koolidesse juhendajateks minema.

Vastavalt piloteerimisest saadud tagasisidele jätkata programmi juhendmaterjali täiustamisega. Lisaks eelmise aasta õppevideole koostöös Apollo Grupiga toota juurde veel vähemalt kaks videot, mida saab tundides kasutada õppematerjali osana.

Programmi tegevuste elluviimiseks on oluline sügisel 2023. aastal loodud ettevõtete võrgustikku hoida. Võrgustikku kuuluvad piirkondlikud ja üle Eesti silmapaistvaid ettevõtted, et võimaldada näidata noortele erinevaid karjäärivõimalusi ja ettevõtlusvorme. Projekti rakendamise perioodil kaasatakse võrgustiku partnerid töövaatluspraktika ehk „Avastusretk tööle“ korraldamisse. Maikuus toimuval töövaatlusnädalal „Avastusretk tööle“ pakuvad koostööpartnerid ühe nädala jooksul oma ettevõtetes töötubasid, et tutvustada noortele läbi praktiliste tegevuste oma valdkonda. Festivalil saavad noored töötoad valida enda huvist lähtuvalt ja seeläbi soodustada 3 pilootkooli õpilaste omavahelist lõimumist.

Lisaks külastavad õpilased vastavalt ainekavale koostöös Eesti Töötukassaga Tallinna Karjäärikeskust.

**2024. aasta teisel poolel uute koolide kaasamine programmi rakendamiseks**

Septembris jätkub juhendmaterjali täiendamine vastavalt pilootkoolide juhendajatelt saadud tagasisidele, täiendatud versioon on valmis 2024. aasta detsembriks. Alustatud on uutele koolidele programmi tutvustamisega, et 2025. aasta jaanuarist alustaks valikaine rakendamist vähemalt 3 kooli. Jätkuvad juhendajate kohtumised ja koolitused, et hoida, motiveerida ja toetada loodud võrgustikku ning tagada jätkusuutlik tegevus.

**Programmi tegevustest teavitamine**

2023. aastal Hariduskopteri kodulehele loodud eraldi sektsioon programmi tegevuste kajastamiseks ja tegevustega liitumiseks – vajab pidevat uuendamist ning arendamist. Tegemist on platvormiga, kuhu koondatakse kogu info projekti tegevuste kohta.

Hariduskopter (Ida-Virumaa haridusklaster) on maakonnaülene haridusvaldkonda puudutav ettevõtmine ning seetõttu on mõistlik olemasolevat võrgustikku ja keskkonda kasutada ja täiendada. Projekti tegevuste ja tulemuste kajastamiseks kasutatakse sotsiaalmeediapostitusi.

|  |  |
| --- | --- |
| **TEGEVUS** | **AEG** |
| Programmijuhi värbamine | jaanuar 2024 |
| Inspiratsioonipäev | jaanuar 2024 |
| Piloteerimine 3 koolis | jaanuar-juuni 2024 |
| Õppekäik Tallinna Karjäärikeskusesse | jaanuar-juuni 2024 |
| Töövaatlusnädal ehk „Avastusretk tööle“ | mai 2024 |
| Juhendajate reflektsioonid ja koolitused (8) | jaanuar-detsember 2024 |
| Õppevideote tootmine (2 tk) | märts-august 2024 |
| Täiendatud juhendmaterjali loomine | juuni-detsember 2024 |
| Digikeskkonna arendus | jaanuar-detsember 2024 |
| Sotsiaalmeediapostitused | jaanuar-detsember 2024 |
| Lõpuseminar | juuni 2024 |